CELEX: C2007/315/31
Language: bg
Date: 2007-12-22 00:00:00
Title: Дело C-355/06: Решение на Съда (втори състав) от 18 октомври 2007 г. (преюдициално запитване от Gerechtshof te Amsterdam — Нидерландия) — J. A. van der Steen/Inspecteur van de Belastingdienst Utrecht-Gooi/kantoor Utrecht (Шеста директива ДДС — Независима икономическа дейност — Дружество с ограничена отговорност — Извършване на дейност на дружеството от едно физическо лице, което е единствен управител, собственик и наето лице)

22.12.2007   
            
            
               BG
            
            
               Официален вестник на Европейския съюз
            
            
               C 315/19
            
         Решение на Съда (втори състав) от 18 октомври 2007 г. (преюдициално запитване от Gerechtshof te Amsterdam — Нидерландия) — J. A. van der Steen/Inspecteur van de Belastingdienst Utrecht-Gooi/kantoor Utrecht
   (Дело C-355/06) (1)
   
   (Шеста директива ДДС - Независима икономическа дейност - Дружество с ограничена отговорност - Извършване на дейност на дружеството от едно физическо лице, което е единствен управител, собственик и наето лице)
   (2007/C 315/31)
   Език на производството: нидерландски
   Препращаща юрисдикция
   Gerechtshof te Amsterdam
   Страни в главното производство
   
      Ищец: J. A. van der Steen
   
      Ответник: Inspecteur van de Belastingdienst Utrecht-Gooi/kantoor Utrecht
   Предмет
   Преюдициално запитване — Gerechtshof te Amsterdam — Тълкуване на член 4, параграф 1 от Директива 77/388/ЕИО: Шеста директива на Съвета от 17 май 1977 г. за хармонизиране на законодателствата на държавите-членки относно данъците върху оборота — обща система на данъка върху добавената стойност: единна данъчна основа (ОВ L 145, стp. 1) — Понятие за независима икономическа дейност — Физическо лице, което има за единствена дейност конкретното извършване на всички дейности на дружество с ограничена отговорност като единствен управител, собственик и наето лице
   Диспозитив
   За целите на прилагането на член 4, параграф 4, втора алинея от Шеста директива 77/388/ЕИО на Съвета от 17 май 1977 г. за хармонизиране на законодателствата на държавите-членки относно данъците върху оборота — обща система на данъка върху добавената стойност: единна данъчна основа, дадено физическо лице, което извършва всички работи от името и за сметка на данъчнозадължено дружество в изпълнение на трудов договор, който го обвързва с това дружество, на което то впрочем е единствен собственик, управител и „член на персонала“, не е данъчнозадължено лице по смисъла на член 4, параграф 1 от посочената директива.
   
      (1)  ОВ C 294, 2.12.2006 г.